**SRIJEDA, 20.5.**

**PREDMET: HRVATSKI JEZIK – 1.sat**

**NASTAVNA JEDINICA: Na željezničkoj postaji – interpretacija pjesme**

Prošle godine bili smo u Zagrebu i osim Autobusnog kolodvora i Zračne luke, posjetili smo i Željeznički kolodvor. Vozili smo se i vlakom od Velike Gorice do Zagreba.

Prisjetite se što smo sve vidjeli na željezničkoj postaji u Velikoj Gorici i na Željezničkom kolodvoru u Zagrebu.

Vidjeli smo: perone, kolosijeke, prometnike, semafore, blagajne, vozio nas je strojovođa, karte nam je pregledavao kondukter…

Većina ljudi jako voli vožnju vlakom. Vlak je vrlo ugodno prijevozno sredstvo jer tako lijepo klizi po tračnicama. U Hrvatskoj je jako puno mjesta, sela i gradova povezano željezničkom prugom.

Otvorite čitanku na str. 142.

**\*Pročitajte dva puta pjesmu Na željezničkoj postaji.**

**\*Otvorite pisanku i zapišite:**

Na željezničkoj postaji

Ana Hladki

Tema: doživljaj željezničke postaje

Pjesničke slike: - svjetla - tračnice - radovi - dolazak vlaka

Pjesma ima \_\_\_\_ kitica i \_\_\_\_\_ stihova.

\* **Iz pjesme ispišite sve imenice (22) i glagole (15**).

IMENICE:

GLAGOLI:

**\*Naslikaj drugu kiticu pjesme.**

**\*Riješi radnu bilježnicu na str. 119.**

**PREDMET: HRVATSKI JEZIK – 2.sat**

**NASTAVNA JEDINICA: Crtani film Mali vlak, D. Vunak – interpretacija filma**

**Nakon pjesme Na željezničkoj postaji nastavljamo s vlakovima, ali sada u crtanom filmu.**

**Pogledajte crtani film Mali vlak s linka.**

<https://www.youtube.com/watch?v=rMlJMa9FboU>

Ako ti se crtani film svidio pogledaj ga još jednom.

\***U pisanku zapiši:**

Mali vlak

D.Vunak

- animirani film

Tema: posljednje putovanje Malog vlaka

Glavni likovi: Mali vlak, Novi vlak

Osobine Malog vlaka: veseo, hrabar, spor, star, uporan

Osobine Novog vlaka: brz, velik, nepristojan, moderan, bezosjećajan

Mjesto radnje: željeznička postaja, oranica, jezero, muzej

Vrijeme radnje: jedan dan

Boja u filmu:

MALI VLAK:

- tople boje

- narančasta, smeđa, crvena

NOVI VLAK:

- hladne boje

- crna, siva

Zvuk: šumovi

Glazba: vesela glazba, orkestar

PORUKA: Upornost i trud uvijek nas vode uspjehu!

Starine moramo čuvati!

**\*ZADATAK**:

Poredaj događaje točnim redoslijedom brojevima od 1 do 6

Tijek filmske priče:

Odlazak u muzej

Svečani doček na željezničkoj stanici

Putovanje starog vlaka

Polazak novog vlaka sa željezničke postaje

Oproštaj

Putovanje vlakova prema cilju

**PREDMET: MATEMATIKA**

**NASTAVNA JEDINICA: Pisano dijeljenje (310 : 3) – vježbanje i ponavljanje**

**\*Za vježbanje i ponavljanje danas ćete riješiti zbirku zadataka na str. 111.**

**Pažljivo računajte i sve zadatke provjerite množenjem.**

**GLAZBENA KULTURA: Cin, can cvrgudan – međimurska narodna pjesma**

Znam da puno vas ima kućne ljubimce. Sigurna sam da vaši kućni ljubimci rade nešto neobično i smiješno.

Kako nazivamo kratko književno djelo koje donosi pouku i u kojem životinje imaju ljudske osobine?

I u pjesmi koju ćete poslušati jedan mačak se neobično ponaša. Naučit ćete pjevati pjesmu Cin, can cvrgudan!

Pročitajte tekst pjesme u udžbeniku na str. 34.

Zatim poslušajte pjesmu sa CD-a nekoliko puta.

Nakon slušanja pjesme pratite tekst u udžbeniku i zapjevajte uz glazbu sa CD-a.

Sljedeći tjedan ćete se snimiti pa ću vam ocijeniti pjevanje.

**\*U bilježnicu zapišite**:

Pjevali smo:

Cin, can cvrgudan

- međimurska narodna pjesma

- šaljiva pjesma

Nacrtaj dio pjesme koji ti se jako svidio ili koji te nasmijao.